钦定古今图书集成/理学汇编/字学典/第002卷 > 《朱长文墨池编》 > 《唐元度十体书》
## 钦定古今图书集成/理学汇编/字学典/第002卷 > 《朱长文墨池编》 > 《唐元度十体书》

古文

黄帝史仓颉所造。颉有四目，通于神明，观察众象而
为古文。暨嬴氏之代，法务径促，隶书是兴，古文殆绝。
汉鲁恭王坏孔氏旧宅，得《尚书》《论语》《孝经》，皆科斗文
字是也。又河内女子坏老君屋，得古文二篇，乃书之
《泰誓》《顾命》也。或绝尘之客，高蹈远游，深岩邃谷，丹经
秘诀，往往遇之。今之所传，则其遗文。

大篆

周宣王太史史籀始变古文，著大篆十五篇。秦焚《诗》
《书》，惟《易》与此篇得全。逮王莽之乱，此篇亡失。建武中
曾获九篇，章帝时王育为作解说，所不通者十有二
三。暨晋世，此篇都废，今略传字体而已。

八分

后汉章帝时，上谷王次仲以古书字形少波势，始作
八分楷法，谓有楷法也。其后师宜官、蔡邕、梁鹄善之。
故蔡邕《劝学篇》云“上谷王次仲初变古形”是也。

小篆

秦丞相李斯妙于篆法，乃删改史籀大篆而为小篆，
其铭题锺鼎及作符玺，至今用焉。作楷隶之祖，为不
易之轨。《书》曰“作谟作则”，其斯之谓也。今相承或曰“玉
著篆。”

飞白

汉灵帝饰理鸿都门，时陈留蔡邕撰《圣皇篇》，待诏门
下，见役人以垩帚成字，心有悦焉，归而为飞白书。汉
末魏初，并以题署宫阁。后有张敬礼，隐居好学，独师
邕体，备尽其妙。

倒薤篆

仙人务光，辞汤之禅，隐于清泠之陂，植薤而食，清风
时至，见叶交偃，象为此书以写《太上紫经》三卷，光遂
远游，时人有得之者。

散隶

晋黄门郎卫恒，巨山之所作也。祖觊，父瓘，皆虫篆草
隶著名。恒幼传其法，兼刱造散隶书，又著《四体书势》，
古今称之。

悬针书

曹喜后汉章帝建初中为秘书郎工篆隶著名尤善
悬针垂露之法后代行之以此书题《五经》篇目。

鸟书

周史官史佚所撰。粤在文代，赤雀集户，降及武朝，丹
鸟流室。今此之法，是写二祥者焉。以此书题幡者，取
其飞腾轻疾也。又一说云，“鸿雁有去来之信。”

垂露书

曹喜所刱也。字如悬针，而势不纤阿那若浓露之垂。
蔡邕《劝学篇》云：“扶风曹喜，建初称善者也